

ที่ ศธ ๐๔๓๑๓.๕๐/ว๒๘๔ โรงเรียนวิทยาศาสตร์จุฬาภรณราชวิทยาลัย บุรีรัมย์ ตำบลสตึก อำเภอสตึก จังหวัดบุรีรัมย์ ๓๑๑๕๐

๒๐ เมษายน ๒๕๖๖

เรื่อง ขอความอนุเคราะห์บุคลากรเป็นวิทยากรอบรมเชิงปฏิบัติการเทคนิคการจัดการเรียนรู้วิทยาศาสตร์

เรียน ผู้อำนวยการ ................................................................................

สิ่งที่ส่งมาด้วย ๑. โครงการอบรมเชิงปฏิบัติการฯ วิชาวิทยาศาสตร์ หลักสูตรพื้นฐานฯ จำนวน ๑ ชุด

๒. โครงการอบรมเชิงปฏิบัติการฯ วิชาวิทยาศาสตร์ หลักสูตรเพิ่มเติมฯ จำนวน ๑ ชุด

๓. กำหนดการอบรมเชิงปฏิบัติการฯ ในสาขาวิชาที่เกี่ยวข้อง จำนวน ๑ ชุด

เนื่องด้วย เครือข่ายวิชาการครู สควค. ภาคตะวันออกเฉียงเหนือ โดยการสนับสนุนของสถาบันส่งเสริมการสอนวิทยาศาสตร์และเทคโนโลยี (สสวท.) และองค์การค้าของ สกสค. ได้จัดอบรมเชิงปฏิบัติการครูและบุคลากรทางการศึกษา ในการจัดการเรียนรู้วิชาวิทยาศาสตร์ หลักสูตรพื้นฐานและเพิ่มเติม (วิชาเคมี ชีววิทยา ฟิสิกส์และวิทยาศาสตร์โลก) ระดับมัธยมศึกษาตอนปลาย ตามหลักสูตร สสวท. ในระหว่างวันที่ ๑-๕ พฤษภาคม ๒๕๖๖ ณ ห้องปฏิบัติการวิทยาศาสตร์ โรงเรียนวิทยาศาสตร์จุฬาภรณราชวิทยาลัย บุรีรัมย์ รายละเอียดดังสิ่งที่ส่งมาด้วย (๑), (๒) และ (๓)

เพื่อให้การจัดกิจกรรมครั้งนี้ บรรลุผลสำเร็จตามวัตถุประสงค์ เครือข่ายวิชาการครู สควค. ภาคตะวันออกเฉียงเหนือ ขอความอนุเคราะห์บุคลากรในสถานศึกษาของท่าน ได้แก่ **.............................. เป็นวิทยากร** ให้ความรู้ตามโครงการอบรมเชิงปฏิบัติการครูและบุคลากรทางการศึกษา ในการจัดการเรียนรู้วิชาวิทยาศาสตร์ หลักสูตรพื้นฐานและเพิ่มเติม (วิชาเคมี ชีววิทยา ฟิสิกส์และวิทยาศาสตร์โลก) ระดับมัธยมศึกษาตอนปลาย ตามหลักสูตร สสวท. ตามวัน เวลาและสถานที่ดังกล่าว โดยศูนย์เครือข่ายวิชาการฯ รับผิดชอบค่าอาหาร ๓ มื้อ/วัน และอาหารว่างตลอดการอบรม ส่วนค่าเดินทางและค่าที่พัก ขอความอนุเคราะห์เบิกจากต้นสังกัด

จึงเรียนมาเพื่อโปรดพิจารณาให้ความอนุเคราะห์ จักเป็นพระคุณยิ่ง

ขอแสดงความนับถือ



(นายศักดิ์อนันต์ อนันตสุข)

ผู้อำนวยการโรงเรียนวิทยาศาสตร์จุฬาภรณราชวิทยาลัย บุรีรัมย์

ประธานเครือข่ายวิชาการครู สควค. ภาคตะวันออกเฉียงเหนือ